Kære Læser

På Berlingske betragter vi journalistik som en betroet opgave, og opbygningen af en tæt daglig dialog med vores læsere er dermed udtryk for andet og mere end et almindeligt kundeforhold. Vi tilbyder dig altid at være lige ved hånden. Vi tager troværdighed, fairness og ansvaret for at prioritere det væsentlige dybt alvorligt, ligesom vi anser det for vores fornemste opgave at bruge journalistiske kræfter på at tilføre nyhedsbilledet nye vinkler, nye dagsordensættende historier og nye iagttagelser og afsløringer. Vi rykker gerne tæt på din dagsorden og hverdag, men føler også et stærkt ansvar for at udvide horisonten og perspektivet på verden og for at udfordre til nytænkning.

I dag flyder de samme nyheder rundt i store mængder på alle mulige måder på tv, radio, web og mobil. De elektroniske medier har dag ud og dag ind travlt med at fortælle om dagbladenes krise, men de glemmer, at dagbladene aldrig har haft større publikum end i dag, fordi vi har mulighed for at nå ud til nye kunder på web, tablet og mobil. Og de glemmer at fortælle, at de ikke ville kunne undvære os i nyhedsstrømmen.

Vi vil gerne gøre noget særligt for de læsere og brugere, der foretrækker Berlingske som deres udvalgte nyhedsleverandør. Nu får du nemlig som abonnent på avisen fri og ubegrænset adgang til alle vores digitale udgivelser på print, web, mobil og tablet, og oven i det får du en række andre fordele.

INTERESSERET? Køb abonnement her.

Sådan som medieforbruget udvikler sig, giver det ikke længere mening, at noget af vores kvalitetsjournalistik er gratis, og andet er betalt. Det giver heller ikke mening at producere nyheder som om, avispapiret alene varetager dybden i dækningen, mens de digitale platforme kun leverer den hurtige opdatering. Brugerne foretrækker naturligvis friheden til at vælge, hvor, hvornår og hvad der skal læses, og på hvilke store eller små skærme eller på papir. Og ligesom kvalitetsaviserne ikke ville kunne leve af annonceindtægterne alene, men må have abonnementsindtægter med til at finansiere den krævende journalistik, så gælder det samme for web- og mobiljournalistikken.

Danskerne foretrækker i stor stil at søge hen til de professionelle medier efter nyheder - også på nettet og mobilen. Det skal vi holde fast i. Vores to nyhedssites B.dk og Business.dk har, siden de kom til verden, været gratis for alle, men fra i dag ændrer vi på det. Er man ikke abonnent, får man nu kun adgang til 10 artikler om måneden på B.dk og Business.dk. Som abonnent på avisen har du ubegrænset adgang til begge websites. Det kræver blot, at du opretter en brugerprofil, hvis du ikke allerede har en.

Berlingske som det passer dig

I forbindelse med at du nu kan få hele Berlingske overalt, indfører vi også en række nye abonnementstyper for nye læsere, der giver mulighed for at få et Berlingske-abonnement præcis tilpasset dine behov.

INTERESSERET? Køb abonnement her.

Hvis du vil nøjes med at læse nyhederne på nettet, kan du få et Berlingske web-abonnement til det. Vil du have adgang til Berlingske på alle digitale platforme, så du ikke står og mangler vores indhold på mobil og tablet, så har vi et digitalt abonnementstilbud, som også indeholder adgang til e-avisen og vores prisvindende iPad-app, hvor det eksklusive nyhedsmagasin ‘Berlingske Aften’ udkommer alle hverdage kl. 17.

Vil du supplere det digitale abonnement med avisen på udvalgte dage, eksempelvis i weekenden, hvor vi giver dig hele 12 sektioner spækket med læseoplevelser til hjernen, hjertet, smilet og fantasien, så har vi også den model, som vi kalder et kombi-abonnement.

Sidst men ikke mindst er der det abonnement, som de fleste foretrækker, hvor den daglige avis leveres til din adresse 365 dage om året. Det kalder vi et komplet abonnement, fordi det også giver dig ubegrænset adgang til alle Berlingskes digitale produkter 365 dage om året 24 timer i døgnet.

Velkommen til Berlingske, præcis som det passer dig.

Med venlig hilsen

Lisbeth Knudsen,

ansvarshavende chefredaktør

INTERESSERET? Køb abonnement her.